ใบความรู้ที่ 4

**ความหมายของคุณธรรม**

        คุณธรรม หมายถึง สภาพคุณงามความดีและความถูกต้องซึ่งบุคคลควรยึดมั่นไว้เป็นหลักการในการปฏิบัติตนจนเป็นนิสัยความประพฤติดีงาม เพื่อประโยชน์แก่ตนและสังคม ซึ่งมีพื้นฐานมาจากหลักศีลธรรมทางศาสนา ค่านิยมทางวัฒนธรรม ประเพณี หลักกฎหมาย จรรยาบรรณวิชาชีพ  การรู้จักไตร่ตรองว่าอะไรควรทำไม่ควรทำ และอาจกล่าวได้ว่าคุณธรรม คือ จริยธรรมที่นำมาปฏิบัติจนเป็นนิสัย เช่น การเป็นคนซื่อสัตย์ เสียสละ และ มีความรับผิดชอบ

**ความหมายของจริยธรรม**

       จริยธรรม หมายถึง ความประพฤติที่เกิดจากคุณธรรม กฎเกณฑ์ที่เป็นแนวทางในการประพฤติปฏิบัติตนในสิ่งที่ดีงาม สิ่งที่ทำได้ในทางวินัยจนเกิดความเคยชินมีพลังใจ มีความตั้งใจแน่วแน่จึงต้องอาศัยปัญญา  และปัญญาอาจเกิดจากความศรัทธาเชื่อถือผู้อื่น ในทางพุทธศาสนาสอนว่า จริยธรรมคือการนำความรู้ ความจริงหรือกฎธรรมชาติมาใช้ให้เป็นประโยชน์ต่อการดำเนินชีวิตที่ดีงาม

**ความสำคัญของคุณธรรมจริยธรรม**

   คุณธรรมเป็นสำนึกภายในของบุคคลที่จะทำดีเพื่อประโยชน์ของตน ผู้อื่น และสังคม ผู้ที่ถือยึดคุณธรรมและจริยธรรมในการประกอบอาชีพและการดำเนินชีวิตจะเป็นผู้ที่มีสติ โดยคุณธรรมและจริยธรรมมีความสำคัญ ดังนี้

1. ช่วยให้บุคคลดำเนินชีวิตเป็นไปด้วยราบรื่นและสงบสุข

2. ช่วยให้บุคคลมีสติ

3.  ช่วยสร้างความมีระเบียบ

4. ช่วยให้เกิดกานำความรู้และประสบการณ์มาสร้างสรรค์ในสิ่งที่มีคุณค่า

ความสำคัญของคุณธรรมและจริยธรรมในการประกอบอาชีพ

            คุณธรรมและจริยธรรมในการประกอบอาชีพ คือ สิ่งที่ช่วยควบคุมพฤติกรรมของบุคคลในการประกอบอาชีพ โดยการคำนึงถึงผลกระทบที่เกิดขึ้นกับตนเองและผู้อื่น หรือไม่ใช่ความรู้ความสามารถไปทำที่ไม่ถูกต้อง จึงทำให้เกิดผลเสียต่อตนเอง

1. ช่วยให้ชีวิตดำเนินไปด้วยความราบรื่นและสงบ

2. ช่วยให้มีสติสัมปชัญญะอยู่ตลอดเวลา

3.  ช่วยสร้างความมีระเบียบวินัยให้แก่บุคคลในชาติ

4.  ช่วยควบคุมไม่ให้คนชั่วมีจำนวนมากขึ้น

5. ช่วยให้มนุษย์นำความรู้และประสบการณ์มาสร้างสรรค์แต่สิ่งที่มีคุณค่า

6.  ช่วยควบคุมความเจริญทางด้านวัตถุและจิตใจของคนให้เจริญไปพร้อม ๆ กัน﻿

**จรรยาบรรณในการประกอบอาชีพ**

        จรรยาบรรณในการประกอบอาชีพ คือ กฎเกณฑ์หรือแนวทางในการพฤติปฎิบัติตนของผู้ประกอบอาชีพในแต่ละสาขาอาชีพกำหนดขึ้น เขียนเป็นลายลักษณ์อักษรหรือไม่ก็ได้ จรรยาบรรณวิชาชีพในการประกอบอาชีพ

**1. จรรยาบรรณในการประกอบอาชีพค้าขาย**

1.1 มีสัจจะ คือ มีความจิงใจในอาชีพของตน

1.2 มีเมตตากรุณา

1.3 ไม่มุ่งผลกำไรเพียงอย่างเดียว

**2. จรรยาบรรณในการประกอบอาชีพครู**

2.1 เลื่อมใสในการปกครองระบอบประชาธิปไตย

2.2 ยึดมั่นในหลักศาสนา

2.3 ตั้งใจอบรมสั่งสอนศิษย์ ถ่ายทอดวิชาความรู้ โดยไม่บิดเบียนหรือปกปิดอำพราง

2.4 สุภาพเรียบร้อย



**3. จรรยาบรรณในการประกอบอาชีพแพทย์**

3.1 มีเมตตาจิตใจผู้ป่วยโดยไม่แบ่งชั่นวรรณะ

3.2 อ่อนน้อมถ่อมตน

3.3 มีความละเอียดและเกรงกลัวต่อบาป

3.4 ไม่โอ้อ้วดวิชาให้ผู้อื่นหลงเชื่อ

**4. จรรยาบรรณในการประกอบอาชีพทหาร**

4.1 จงรักภักดีต่อชาติ ศาสนา พระมหากษัตริย์

4.2 ยึดมั่นในการปกครองระบอบประชาธิปไตย

4.3 เสียสละประโยชน์สุขส่วนตัว

4.5 มีคุณธรรม ซื่อตรง

4.6 รักษาชื่อเสียงและเกียรติยศของทหาร

**การสร้างคุณธรรมและจริยธรรมในการประกอบอาชีพ**

     คุณธรรมและจริยธรรมเกิดขึ้นโดยการพัฒนาทางด้านสติปัญญาและการอบรม กล่อมเกลาจิตใจให้รู้จักผิดชอบชั่วดี  คุณธรรมจริยธรรมในการประกอบอาชีพนั้นจึงสามารถเรียนรู้และสร้างเสริมให้เกิดขึ้นได้ตลอด หลักการสร้างคุณธรรมและจริยธรรมในการประกอบอาชีพ มีดังนี้

1. การปลูกฝั่งในตัวบุคคล

2. การปลูกฝั่งค่านิยมในสังคม

3. การพัฒนาคุณธรรมและจริยธรรมด้วยสติปัญญาของตนเอง